Ihi ass-a ɣas akken izerfan n tmeṭṭut ttwaṭṭfen gar tuɣmas n yemcumen, ɣas akken ttwaɛelqen deg ufus udabu, maca iban-d yixef-is, ad-yaweḍ wass anda ad-banen izerfan n tmeṭṭut s umata, acku amennuɣn tmeṭṭut yebna ɣef tidet, kra yebnan ɣef tidett yetteffeɣ ɣer tafat, akken neqqar:  Win ileḥḥun ɣef tidet yeṣṣawaḍ . Ihi, tameṭṭut taqbaylit tewwet akk s wayen tesɛa akken ṣṣutis as-slen, ɣas akken tufa-d iɛewwiqen d wuguren, maca d lmuḥal tekkis assirem neɣ terreẓ deg wawal-is, ɣas akken teẓra lbaṭel d ddel i iɛeddan fell-as, d ayen ur iqebbel laɛqel, d awezɣi ad yefcel waffud-is, tettkemmil tikli d umennuɣ, tameṭṭut tettruẓu asalu ar iberdan n tafat, tessaram dima ad taweḍ lebɣi n wul-is d wayen tessaram, ccan ara yawi umdan d win yettḥaraben ɣef 20